Det er ikke udenadslære – men indlevelse, erfaring og lysten til at udforske endnu mere – der kendetegner Stjernegaards rejseledere. Vores rejseledere har været vidt omkring, og de har hver især kastet deres kærlighed på helt særlige regioner og lande. Måske har de rejst til de enkelte lande mange gange. Måske de er eller har været bosat i landet. Der er ingen fast formel for, hvad Stjernegaards rejseledere har med i bagagen, men vi tør godt garantere, at de er passionerede, nysgerrige og kan formidle med en helt særlig indlevelse, der giver dig den fuldendte oplevelse af et land eller et område.